
Decret alcaldia.- 
Exp. X2026011084

Aprovació de l’adhesió específica al Lot 1 “Contractes Microsoft per a petits comptes” de  l’Acord marc de subministrament de llicències de Microsoft 365 i copilot studio

ANTECEDENTS.-

I.- La Central de Contractació de Consorci Localret, a la qual l’Ajuntament de Matadepera es troba adherit, ha adjudicat l'Acord marc de subministrament de llicències de Microsoft (Exp. 1431-0019/2023). 

II.- Aquest acord marc està format per dos lots:

· Lot 1 “Contractes Microsoft per a petits comptes”
· Lot 2 “Contractes Microsoft de volum o per grans comptes”

III.- La durada d’aquest Acord marc és de dos anys, més dos anys de pròrrogues.

IV.- El Lot 1 “Contractes Microsoft per a petits comptes” fou adjudicat a les següents empreses:

· INFORDISA 2.0 SL
· ABAST SYSTEMS & SOLUTIONS SA
· INFORMÁTICA I COMUNICACIONS TARRAGONA SA (ICOT)
· AFFSHORE TECH SL
· ORANGE SPAIN SAU

Aquestes empreses varen formalitzar els respectius contractes en data 11.04.2024.

V.- De conformitat amb el procediment d'adhesió als acords marc previst en el Reglament d'organització i funcionament de la Central de Contractació de Localret, l’adhesió específica a l’Acord marc dona dret a l’entitat consorciada a adjudicar els contractes derivats o basats en el mateix a alguna o algunes de les empreses adjudicatàries d’aquest.

VI.- La clàusula 37ª del plec de clàusules administratives particulars que regulen l’Acord marc, descriu la forma en què s’ha de dur a terme la contractació basada per part de les entitats locals adherides  al CONSORCI LOCALRET.

VII.- En data 16.09.2026, el tècnic municipal adscrit a l’àrea de noves tecnologies ha emès informe tècnic en el qual proposa l’adhesió de l’Ajuntament de Matadepera al Lot 1 “Contractes Microsoft per a petits comptes” de l’Acord marc de subministrament de llicències Microsoft.

VIII.- Vist l’informe de Secretaria de data16.09.2026.

IX.- L’Ajuntament disposa de crèdit suficient per a fer front a la despesa d’aquest contracte.

X.- Vist l’informe d’intervenció

FONAMENTS DE DRET.-

Articles 227 i ss. de la  LCSP, en relació a la DA 3a de la  LSCP i la DA 5a de la LBRL, respecte a la creació i règim de centrals de contractació i l’adhesió a aquestes. 

Articles 219 a 222 de la LCSP en relació al règim dels Acords marc.

Article 153 i 220 de la LCSP pel que fa a la formalització dels contractes administratius mitjançant la signatura per les parts del contracte dels corresponents documents contractuals.

Plecs de clàusules administratives particulars i de prescripcions tècniques que regeixen l’Acord marc de subministrament de llicències de Microsoft (Exp. 1431-0019/2023), aprovats per Decret de la Presidència núm. 77/2023, de data 22.12.2023 del CONSORCI LOCALRET, i publicats al perfil de contractant de l’entitat.

D’acord amb la Disposició addicional 2ª, punt 1 de la Llei 9/2017, de 8 de novembre de contractes del sector públic, correspon als alcaldes de les entitats locals les competències com a òrgan de contractació respecte als contractes de subministrament i serveis, quan el seu import no superi el 10 per cent dels recursos ordinaris del pressupost ni, en qualsevol cas, la quantia de sis milions d’euros, inclosos els de caràcter plurianual, quan la seva durada no sigui superior a 4 anys, sempre que l’import acumulat de totes les seves anualitats  no superi el percentatge indicat, referit als recursos ordinaris del pressupost del primer exercici, ni la quantia  assenyalada.

Per això, en virtut de les facultats que m’han estat legalment conferides,

RESOLC:

Primer.- Aprovar l’adhesió específica de l’Ajuntament de Matadepera a l’Acord marc de llicències de Microsoft (Exp. 1431-0019/2023).

a) L'adhesió se sol·licita respecte del Lot 1 ”Contractes Microsoft per a petits comptes”.
b) L'adjudicació dels contractes basats en l’acord marc, així com el pagament de les obligacions derivades, correspondrà a l’Ajuntament de Matadepera.

Segon.- Per tal de facilitar la tramitació del procediment i la posterior execució del contracte, una vegada adjudicat, l’Ajuntament de Matadepera es compromet a:

a) Facilitar al Consorci Localret la informació que li sigui requerida, dins del termini que el Consorci estableixi per a això.
b) Comunicar al Consorci Localret qualsevol incidència que sorgeixi en relació amb l'execució del contracte basat en l'Acord marc, perquè, si és el cas, procedeixi a exigir les responsabilitats que correspongui.
c) Realitzar la recepció dels serveis contractats i efectuar el seu pagament.

Tercer.- Convidar a presentar oferta a totes les empreses adjudicatàries del Lot 1 de l’Acord marc mitjançant publicació de l’anunci al perfil del contractant de l’Ajuntament de Matadepera, que es troba a la pàgina web de l’Ajuntament de Matadepera, seu electrònica: https://contractaciopublica.cat/oc/perfils contractant/detall/2105890?categoria=0&tipus=104&page=0
 
Quart.- Autoritzar la despesa derivada d’aquesta contractació de 30.496,80€ més IVA ( 36.901,80  € IVA inclòs), amb càrrec a la següent aplicació pressupostària:

	Servei / Concepte
	Aplicació
	Anualitat 2027 (€)

	Subministrament llicències
	D1 920 20901 
	36901,80



Es tracte d’una tramitació anticipada, tot d'acord amb el que estableix l'article 117.2 i la DA tercera de la LCSP i condicionant la seva efectivitat i la seva execució a la condició suspensiva que per a la citada despesa existeixi consignació adequada i suficient en els pressupostos esmentats.

D’acord amb la Disposició Addicional 3 de la Llei 9/2017, de 8 de novembre  de contractes del sector públic i l’article 7.3 de la Llei orgànica 2/2012, de 27 d’abril, d’Estabilitat pressupostària i sostenibilitat financera, es valora que el present contracte no afecta negativament als principis d’estabilitat pressupostaria i sostenibilitat financera.

No obstant això, la valoració definitiva del compliment dels mencionats principis s’haurà de realitzar per la intervenció municipal en el moment de realitzar la liquidació del pressupost de l’exercici corrent.   

Cinquè.- Designar com a persona de contacte per a mantenir les comunicacions que procedeixi amb el Consorci Localret, en relació amb l'Acord marc a Joan Forn Codina.

Sisè.- Notificar aquests acords al Consorci Localret (a través de l’EACAT). 

L’alcalde
Guillem Montagut i Marqués

Document signat a la data de l’encapçalament.
[firma]

